Etter at vi forlot The Squad, ble Pipers video om barna våre lagt ut.
Og det var tøft.
JEG TABBET MEG UT… (UNNSKYLD)
Innholdet i den videoen var
Piper, Lev, Elliana, Emily.
De satt på Pipers seng.
Jeg husker Piper snakket om hvert av barna
og hvorfor de hadde dratt.
Alle som forlater The Squad
skylder alltid på et giftig miljø.
Det er feil. Vi er gode venner.
Og vi har det veldig gøy.
Jeg skal ikke bare la folk si at vi er et giftig sted.
Det var åpenbart at Piper var…
…ille til mote.
Dette var svært instruert.
Ingen kontrollerer Piper, æresord.
Nå som jeg har vært på den andre siden av videoene,
så jeg at hun hadde blitt instruert.
I videoen sluttet hun å følge hvert av barna våre.
Jeg er på The Squads følgeside. Vi skal slutte å følge dem nå.
Den første her er Claire.
Hun er kusinen min,
og vi har hatt det veldig gøy sammen.
Så barna våre satt der og så på,
og så på vreden i det som skjedde.
Og kommentarene…
DU VENDTE DIN EGEN KUSINE RYGGEN
Hatkommentarene var… grusomme.
JEG HATER DEG
Jeg var bare 13,
og jeg fikk hat fra hele verden.
Jeg var veldig sårbar
og tok virkelig til meg det jeg så.
TI STILLE OM LESBEMORA DI
Disse barna ble angrepet.
Jeg kaller dem hatkampanjene.
Jeg vet ikke om de var orkestrert av Tiffany eller roboter,
eller om de var ekte barn, men de ble angrepet på nettet.
Du tenker på hvordan barn i USA blir mobbet.
Dette er et annet nivå av mobbing.
Dette er ikke bare 100 barn i byen din.
Dette er hele verden.
HUN SKAPTE DEM
Det gjorde vondt å se det alle sa.
Det føltes som om jeg ble dømt og kritisert.
Situasjonen gjorde meg sint,
for folk tagget meg i ting "Piper sa om meg".
Jeg vet det er Tiffany. Og du lyver til fansen
om at datteren din snakker. Det er deg, ikke henne.
Tiffany er på telefonen
og snakker stygt til barn om folk med Pipers konto.
Hun gikk inn i gruppechatter.
Hun startet hatkampanjer mot de som forlot The Squad,
og startet fankontoer.
Vi vet at Tiffany drev fankontoer
for å snakke stygt om medlemmene som dro.
Sønnen min er helt knust.
Jeg vil at hun skal slutte.
La ungen min være. La disse barna være.
Fokuser på deg selv. La barna våre være i fred.
DÅRLIG PÅVIRKNING: KIDFLUENSERNES SKYGGESIDE
Etter at vi forlot The Squad,
gikk det dårlig med de sosiale mediene til alle barna, spesielt YouTube.
Jeg sendte en e-post til YouTube
og snakket med folk på Fiverr, prøvde å få til SEO.
Jeg prøvde å finne ut hva som hadde skjedd med Sawyers kanal.
Når begynte du å miste abonnenter?
Sawyer dro den 15. februar.
Og innen to dager,
mister vi abonnenter. Hundrevis av abonnenter hver dag.
Ja. Dette er et uvanlig fall.
Jeg forventer ikke å se en så stor reduksjon
med mindre det er en aktiv kampanje,
der en influenser med stor innflytelse sier: "Ikke abonner på denne kanalen."
Det har vi sett før.
Men at denne ble negativ på to dager,
før publikum visste at Sawyer hadde sluttet.
De ble bedt om å ikke abonnere til slutt, men…
Fansen visste ikke at Sawyer hadde sluttet.
Nei. Bare Hunter og Tiffany.
Vi følte at de gjorde dette mot kanalene våre.
Det var når Claires tall begynte å gå ned at jeg tenkte: "Å nei, nå skjer det."
Vi hadde flere telefoner mellom foreldrene.
Her er Claires analyse. Her er de andre barnas analyse.
Det var samme graf for alle barna.
Noen av mødrene brukte flere måneder på å finne ut
hvordan de kunne stoppe Tiffany.
Målet var å finne ut hva hun gjør med kanalene våre og reversere det.
Vi deler informasjon, prøver å finne ut av dette sammen.
Vi snakket med mange ulike enheter.
Og til slutt ble vi sendt til advokatfirmaet vi jobber med.
Tiffany og kjæresten og forretningspartneren Hunter,
de har sagt før at de har evnen,
og at de har gjort slike ting mot andre før.
Jeg var den første det skjedde med. Nå vet alle det. Om du forlater The Squad,
vil du miste visninger, du vil miste abonnenter og følgere.
Du kommer til å bli svartelistet.
Så snart jeg dro,
gikk Hunter inn og skrudde av varslene på kanalen min.
Og så logget vi ham ut.
Han prøvde som en gal å logge inn igjen,
å få passordet fra oss.
Det er en hel verden av mørke kunster bak disse kanalene.
Du ser ikke baksiden av økosystemet på sosiale medier.
Bak kulissene finnes folk som kjøper botnettverk,
betaler folk for å masserapportere kontoer, få dem flagget og nedrangert.
Det er å gå inn med ulike kontoer
og klikke på "rapporter video".
Og vi vet at det er gjort fordi noen av videoene
ikke engang kan promoteres med Google-annonser.
YouTube tror det er voldelig,
når det bare er meg og vennene mine som snakker på sofaen.
Senere fant vi ut
at videoene ble lagt ut på porno- og gamblingsider
og andre dårlige sider
som ville ha en negativ virkning på YouTube-kanalen min.
Hvis navnet ditt er knyttet til en av disse pornosidene,
vil det påvirke treff når det gjelder abonnenter.
Det vil vises i et Google-søk.
Og det vil merke navnet ditt for alltid.
Internett er skrevet med blekk, ikke med blyant.
YouTube-kanalen min ble aldri som før. Den er nok svertet for alltid.
Alt jeg jobbet for.
Hei, folkens. Jeg er Sawyer.
Jeg startet YouTube-kanalen min for et par dager siden.
Alt jeg brydde meg om og var motivert til å jobbe med
blir sabotert av folk som jeg trodde ville hjelpe meg.
Av folk jeg stolte på.
Vi har tatt ut et sivilt søksmål mot Tiffany og mot Hunter Hill.
Vi har ikke saksøkt Piper individuelt. Vi har ingen krav mot henne.
Vi ber kollektivt om flere titalls millioner dollar
for alle de elleve barna i søksmålet.
Dette søksmålet blir tatt ut i 2022,
med påstander om mange ugjerninger
og avslører mange fæle ting
som skjer bak kulissene.
SABOTERER YOUTUBE-KANALENE TIL DE SOM SLUTTER
Da jeg begynte på denne saken, leste jeg den opprinnelige klagen.
Og foreldrene på den tiden var mest bekymret for effektene
de så på barnas karrierer.
Og alt som ble gjort med barnas YouTube-kontoer.
-Er du klar? -Ja.
Vi gikk inn og stilte barna spørsmål.
Og vi oppdaget at historiene som foreldrene hadde fortalt oss
om det som foregikk bare var toppen av isfjellet.
Vi har elleve barn hvis historier stemmer overens.
Det de gjorde mot disse barna er sjokkerende.
MARS 2024
Etter at vi sendte inn klagen,
gikk vi gjennom en prosess som kalles oppdagelse.
Jeg vet at mange av dere møter meg for første gang i dag.
Så vidt jeg forstår, finner dere fortsatt ut mer
dere ikke visste om det barna gikk gjennom.
Det virket som om mange av dere kom til denne saken
på grunn av forstyrrelsen med YouTube-kanalene.
Og etter at saken startet, da dere møtte Matt og firmaet vårt,
oppdaget dere andre elementer i historien,
den følelsesmessige og verbale mishandlingen,
og de seksuelle overgrepene.
Da jeg hørte fra Claire og Reese om hva som skjedde med dem,
hadde vi vårt første møte som en gruppe med våre advokater.
Og advokatene begynte å stille spørsmål.
Sophie sa noe.
Og så sa Claire: "Jeg også."
Og Reese: "Jeg også."
Og så sa Hayden: "Hun gjorde dette mot meg."
Og så sa Sawyer: "Hun gjorde dette." Og alle begynte å fortelle.
Vi var ikke forberedte på historiene om det seksuelle.
Nå er vi i et veldig mørkt område.
Det ga meg enda dårligere samvittighet for at jeg lot henne bli.
Jeg husker ikke hvilken samtale førte til dette,
men jeg husker at Tiffany spurte meg:
"Corinne, har du noen gang sugd?"
Jeg bare: "Hva er det?"
Da jeg var yngre, visste jeg ikke hva det var.
Jeg var forvirret.
Og så fniste hun og lo.
Og jeg så på Hunter, og Hunter lo.
Og så sa hun:
"Du kan gjøre det med Hunter.
Jeg skal vise deg med Hunter."
De gapskrattet.
Og så sa Piper: "Stopp, mamma."
Piper sa stopp.
Jeg var elleve.
Det gjør meg trist for mitt yngre jeg.
Jeg føler at jeg lett kunne
ha blitt utnyttet i den situasjonen,
og det er en skummel tanke.
Tiffany siktet seg inn når vi var mest sårbare og når vi var alene.
Hun hadde en karakter kalt Lenny.
Lenny!
Lenny var en katt Tiffany og Piper hadde som døde.
Tiffany hadde en stemme.
Og Lenny var utløpet
for alle hennes grisete eller seksuelle tanker
som hun kunne "slippe unna med".
Lenny er ikke en karakter i Pipers videoer eller noe sånt.
Lenny var bare noe som var utenfor kamera for oss.
Tiffany vekket oss vanligvis om morgenen. Det gjorde hun vanligvis som Lenny.
En gang kom hun bort til oss. Og på et tidspunkt la hun seg i senga.
Og så var hun oppå…
Hun kom til meg og Piper, og hun var oppå oss på alle fire,
holdt oss nede og sa at hun var en fjellgeit.
Og så ulte hun.
Hun gjorde den spyttegreia der du lar spyttet henge
og suger det opp igjen mot meg.
Jeg kunne ikke røre meg. Jeg kunne ikke forsvare meg.
Så jeg husker ikke hvordan jeg gjorde det.
men jeg fikk armene ut
så jeg kunne dekke teppet med en gang spyttet falt.
Så… Og så sto vi opp
og latet som om det var en vanlig dag.
Etter som hvert av barna fortalte hva hun gjorde mot dem
og hvordan det påvirket dem,
begynte vi mødre å gråte.
Alt det du hører, du bare: "Hvordan kunne dette skje?"
Spesielt Reese
var så liten.
Som en baby. Hun var ni.
Jeg husker ikke hvordan det begynte,
men jeg husker at jeg tok med noe til rommet hennes.
"Her, Tiffany." Og jeg la det på sengen hennes.
Og da jeg gikk ut, sa Tiffany med Lennys stemme:
"Vent, Reese, ikke gå."
Jeg bare: "Jeg går nå.
Jeg vil gå. Jeg vil ut."
Og hun tok tak i meg.
Etter midjen eller beina eller halsen min eller noe.
Jeg husker ikke, men hun tok tak i meg.
Så jeg låste meg inne på badet hennes.
Jeg bare satt der. Og hun sa…
Tiffany sa med Lennys stemme: "Reese, jeg har buksene nede.
Vil du komme og se?"
Jeg svarte: "Nei."
Så bare i tilfelle hun hadde buksene nede,
holdt jeg meg for øynene for å ikke bli traumatisert.
Jeg låste opp døren stille. Jeg åpnet den stille.
Og jeg følte meg rundt i rommet.
Så, når jeg visste hvor jeg var,
åpnet jeg øynene og gikk mot døra.
Hun tok tak i meg og dro meg til senga.
Og hun begynte… Hun holdt meg nede.
Og hun begynte å stryke ansiktet mitt,
brystet mitt, overalt.
Hun begynte å bevege hånden.
Jeg fjernet armene hennes, kom meg løs, låste opp døra
og jeg løp ut derfra til bobilen.
Jeg ble der resten av dagen til neste dag.
Jeg gikk ikke ut dagen etter.
Innen Reese var ferdig,
gråt vi alle sammen.
Foreldrene gråt.
Jeg ble kvalm. Jeg vil ikke kaste opp.
Jeg kommer til å kaste opp om jeg snakker om det nå.
Claire og Soph opplevde noe lignende.
Tiffany begikk ofte seksuelle overgrep
mot meg, Claire og Reese.
Det var en gang jeg sov.
Og jeg våknet.
Hun lå oppå meg da jeg våknet.
Hun gned hånden over hele meg og sa det var Lennys pikk.
Endelig slapp hun meg og forlot rommet.
Men jeg husker at jeg var så redd.
Så jeg begynte å låse døren.
Men døren min
kan åpnes fra utsiden med en mynt. Så jeg begynte å låse den.
Men hun brukte en mynt og kom inn allikevel.
Og det påvirker meg den dag i dag at…
Jeg vet ikke om jeg bør si dette. men jeg sover med en kniv ved sengen
fordi jeg er så redd noen skal bryte seg inn
etter den opplevelsen.
Det var så mye mer som skjedde
som jeg ikke vil snakke om på kamera,
for det er for mye.
Det var første gang jeg hørte hva som hadde skjedd og historiene.
Det er vanskelig å høre dette.
Uskylden deres er borte.
Jeg følte at jeg ikke beskyttet henne.
Jeg var traumatisert. Stakkars barn.
Fordi vi er mødrene deres, og vi beskyttet dem ikke.
Vi kunne ikke. Vi visste det ikke.
Moren min visste ingenting om de seksuelle tingene
Tiffany prøvde mot meg eller noe av det.
Jeg tror bare jeg var flau over alt
jeg ikke sa til mamma.
Skulle ønske jeg hadde gjort det før. Ingen av oss gjorde det.
Hverken Claire eller Reese sa noe.
Ingen sa noe.
Noen ganger tenkte jeg kanskje jeg burde fortelle mødrene mine hva som skjedde.
Men når Tiffany begynte å gjøre ting mot meg og Reese,
så vi henne gjøre det mot Piper også.
Piper tror det er helt normalt.
"Ok, hun gjør dette mot deg. Det er vel greit at hun gjør det mot oss også."
Jeg visste ikke at noe var galt, og jeg rettferdiggjorde det.
"Å, dette er familie. Det går bra."
Det var en av hennes største fordeler. Hun var familie, hun var tanten min.
Og det var Lenny som gjorde det. Det var ikke Tiffany.
Tiffany er moren og manageren
på en av de største mindreårige barnekontoene på sosiale medier,
og har ofte blitt kritisert for sitt tvilsomme innhold.
Jeg heter Sarah Adams.
Jeg kalles mom.uncharted på sosiale medier.
Og jeg bygget en plattform rundt å utforsker kidfluensere og foreldre
som, etter min mening, utnytter barna sine.
Sent i 2021 hørte jeg om Piper Rockelle.
Så kom søksmålet.
Det var da jeg begynte å følge mer med på hva som skjedde.
Mange kjenner til søksmålet mot Tiffany Smith.
Det ble tatt ut av elleve tidligere medlemmer av The Squad,
barn som jobbet med Piper, mot Tiffany.
Og det er mange anklager.
Dagens video handler om Piper Rockelle
og det helt vanvittige søksmålet.
Hele 147 sider med absolutt galskap.
Ungene anklaget Tiffany for fysisk, følelsesmessig, verbalt og s-misbruk,
samt økonomisk utnyttelse.
Noen av anklagene er vanvittige.
Noen måneder før søksmålet, tvitret sangeren Pink:
"Hvor mange barn som Piper Rockelle blir utnyttet av foreldrene?
Når sier resten av oss:
'Det er ikke greit at moren tar bilder av en 13-åring i bikini'?"
Pipers mor, Tiffany, er anklaget for noen motbydelige ting.
Å oppfordre tenåringer til å ha oralsex,
kle seg mer sexy og upassende berøring av barn.
Uskylden vår ble tatt fra oss.
Vi visste ikke om mye av det som foregikk.
Vi fikk ikke være der.
IKKE SI AT DERE IKKE UTNYTTET BARNAS SITUASJON
FOR PENGENE OGSÅ…
Om du lar barna delta i disse gruppene, har du også skylden.
Selv om du ikke visste det, var det du som sendte barna dit.
Jeg kan ikke.
Vi begynner å se sprekker og varselflagg
med The Squad ganske tidlig.
Og jeg tror foreldrene ignorerer de varselflaggene.
De feier det under teppet. De minimerer det.
Og de blir medskyldige i sitt eget barns utnyttelse.
Om jeg så på dette programmet, hadde jeg tenkt: "Idioter."
Jeg vet hva jeg ville sagt.
"Hvorfor ble du der?" Jeg vet hva jeg ville sagt.
Hundre prosent.
Jeg forstår ikke hvorfor noen lot barnet sitt være i det miljøet.
Men det er så komplisert.
Det er manipulasjon på barnas nivå.
Det er manipulasjon på foreldrenes nivå.
Hun fulgte nøye med på oss.
Vi fikk ikke lov til å henge med andre.
Vi fikk ikke snakke med noen som hadde forlatt The Squad.
Når du innser at det ikke er bra,
er du redd for å dra eller for redd til å si noe.
Det er som en sekt eller noe. Du kommer ikke ut.
Når du er inne,
vet du hvilke følger det får å trosse henne.
Barnet ditt vil miste seerne. Det blir hatinnhold.
Det kommer til å bli et helvete.
Du vil ikke skade barnet ditt.
Og så vil ikke barnet ditt fortelle deg ting.
Sawyer ville ikke si det.
Han ville ikke at jeg skulle bli sint
og gjøre noe, for han visste konsekvensene av å gjøre henne opprørt.
Poenget er at foreldrene ikke visste hva som foregikk.
Du kan kanskje klandre dem for det,
for å ikke vite hva som skjedde med barna.
Det unnskylder ikke de tiltalte fra det de gjorde mot disse barna.
Denne saken handler ikke om foreldrene.
Etter at søksmålet ble offentlig, kom mange folk etter meg
fordi de sa at jeg løy, eller at jeg ikke burde ha forlatt familien min.
Det var mye hat mot alle.
Og jeg tror så mange,
i stedet for å høre etter,
bare automatisk trodde vi løy om det.
Det var utrolig kjipt. Det var det.
For det var mye for meg å takle, ikke bare hatkommentarene,
men bare:
"Jeg lurer på hva som vil skje. Hva vil folk tro?"
Alle sier at vi lyver og bare vil ha penger.
Og jeg mener, ærlig talt, Corinne bryr seg ikke om pengene.
Hun har vært stille så lenge.
Hun bare: "Jeg lyver ikke.
Dette skjedde med meg, og alle må få vite at det kan skje."
Jeg føler at jeg er klar til å møte henne,
og vise henne at vi er sterkere enn hun tror.
Og vi advarer folk
så de ikke må gå gjennom det vi gjorde.
Ja.
Jeg føler at vi gir så mange stemmer,
spesielt i denne bransjen,
fordi tingene som skjer bak kulissene
aldri blir sett av noen.
Disse overgrepsanklagene mot Tiffany,
som inkluderer vold og brudd på barnearbeidsloven,
er ikke unike for Piper Rockelle, Tiffany-saken.
Dette er vanlige former for mishandling som skjer hyppig i kidfluenser-bransjen.
En populær YouTube-mor, kjent for sin strenge oppdragelsesstil,
er nå mistenkt for barnemishandling.
Kidfluensing nå er det ville vesten.
Det finnes ikke lover som beskytter disse influenserne.
Det er et uregulert grenseland i underholdningsindustrien.
Og det er derfor vi har dette søksmålet, som er…
Det burde være siste forsvarslinje å måtte gå til et sivilt søksmål.
Når et barn behandles slik,
burde de ikke måtte betale private advokater
for å forsvare sine rettigheter.
Mr. Hill, kan du løfte høyre hånd.
Du sverger at vitnemålet ditt
vil være sannheten og kun sannheten.
Ja.
Hunter var en veldig interessant karakter
fordi jeg alltid så på Hunter som denne personen som støttet meg,
som bare var et offer for Tiffany og ikke forsto rett og galt.
Så jeg pleide å sympatisere med Hunter.
Har Tiffany noen gang deltatt i verbale angrep mot deg?
Nei.
Aldri?
Nei. Vi er i et forhold. Vi krangler.
Hunter virker som en bra fyr på overflaten.
Han virker som en som bare vil hjelpe disse barna å lykkes.
Men jeg tror han bare er en svak mann som blir kontrollert av Tiffany.
Å jobbe med Tiffany er flott.
Hun er nok den beste sjefen. partneren, treneren, lagkameraten
jeg har jobbet med.
Jeg føler at når du er rundt 20, bør du kunne være sterk nok
til å forsvare tolvåringene du sier er dine "beste venner".
Vi setter i gang. Tre, to, én, action.
Hunter var Tiffanys hjelper.
Hvordan skal de si det, Tiff?
Så jeg tror at for YouTubes skyld,
ville han at vi skulle være sårbare så han kunne filme det.
Han kunne utnytte det.
Så nå har jeg ingen sympati for ham.
Han var bare en særing som hang med tolvåringer.
PAPARAZZIER KONFRONTERER HUNTER OG TIFFANY - 2022
Hvordan går det?
Vi gjør bare jobben vår.
Vi etterforsker en historie om søksmålet.
Jeg forstår. Forstår du at du ikke kan filme en mindreårig?
-Det er offentlig eiendom. -Du trenger tillatelse for å filme.
-Nei. -Jo.
Elleve mindreårige hevder at du misbrukte dem seksuelt.
Jeg husker da søksmålet kom ut,
var vi ikke de eneste som fikk mye kjeft. Tiffany fikk også mye kritikk.
Og jeg husker at Piper la ut en video for å forsvare moren.
Hvis mamma ikke hjalp meg med å oppfylle drømmene mine,
hadde jeg ikke vært her for dere. Jeg takker mamma hver dag.
Jeg sier hvor takknemlig jeg er fordi hun er så sterk.
Jeg vet ikke om jeg hadde klart det hun gikk gjennom
eller fortsatt går gjennom.
Jeg møtte Piper og Tiffany første gang i 2021.
Vennen min tok meg med
fordi de hadde katter som skulle bortadopteres.
Og jeg elsker katter.
Etter det så jeg dem kanskje en gang i måneden.
Noen ganger var det tre ganger i måneden.
Jeg lagde TikToks.
Jeg slappet av der og snakket med dem.
Da jeg først møtte Piper, var hun glad med vennene sine.
Det var et morsomt miljø.
Mot slutten virket hun deprimert.
Hun spiste lite.
Hun ville helst være isolert.
I dag blir Pipers mor, Tiffany Smith, anklaget av tidligere medlemmer.
Etter søksmålet
sa Tiffany til Piper at de var slemme, onde personer
som ville ha penger og ødelegge ryktet hennes,
og at de aldri hadde likt henne.
Det virket som om Piper trodde det.
Og Piper ville nå dele det med folk hvis de spurte om søksmålet.
Piper tok til seg alt Tiffany sa.
Det er alt hun tenker på nå. Det er som om hun er programmert.
Jeg føler at det er min feil.
Hvis jeg ikke hang med de som gjorde noe så fælt mot meg,
hadde ikke dette skjedd med familien min.
Etter at vi saksøkte tidlig i 2022,
fjernet YouTube inntekten fra Pipers konto.
Hun kunne legge ut, men ikke tjene penger.
Inntekten hennes fra YouTube gikk fra 5-600 000 i måneden til null.
YouTube har sagt at det har med innholdet å gjøre
og brudd på tjenestevilkårene.
Vi har retningslinjer for skaperansvar,
så om de oppfører seg dårlig utenfor plattformen
eller det finnes nyheter som kan skade skaperøkosystemet,
kan du bli suspendert fra programmet for inntektsgenerering.
Å fjerne inntekten er som en stor straff.
YouTube har bare gjort dette for de mest kontroversielle innholdsskaperne.
Problemet er at disse plattformene
ikke gjør noe før mediene retter søkelyset mot det.
YOUTUBE HAR FJERNET INNTEKT FRA PIPER ROCKELLES KANAL
Etter søksmålet begynner ting å falle i grus.
Store merkevareavtaler går nedenom. Merker trekker seg.
Folk vil ikke jobbe med en skaper
som er midt i en kontroversiell skandale.
På grunn av søksmålet har de måttet diversifisere.
Hun har lett etter andre måter.
Det vil si, Tiffany har lett etter andre måter å tjene penger på barnet sitt på.
Hun flytter til andre plattformer som Snapchat.
Snapchat er ikke som andre sosiale medier fordi de ikke har et kommentarfelt.
Så de kan bare legge ut, tjene penger og holde seg under radaren.
Jeg vet også at Piper er på en annen nettside kalt BrandArmy.
BrandArmy sammenlignes ofte med OnlyFans,
men tillater ikke nakenhet.
På BrandArmy kan du være så ung som 13 for å skape innhold der.
Men for at folk skal kunne abonnere,
må de være 18.
Det betyr at BrandArmy er en nettside
som lar voksne abonnere på mindreåriges eksklusive innhold.
Jeg vet ikke hvordan en nettside rettferdiggjør dette.
Jeg vet ikke hvordan det kan være lovlig.
Men dette skjer i dagens digitale verden.
Det gjør meg ærlig talt kvalm.
LÅS OPP POST - 65 DOLLAR
Mange unge influensere har innsett
at det finnes et marked for å selge ekstra innhold.
Meta undersøkte dette fenomenet,
og fastslo at mange av de som er villige til å betale
for det ekstra barnefokuserte materialet
var brukere som hadde angitt
gjennom interaksjoner at de nok var interesserte i barn.
Overgripere kan utnytte disse barna på så mange måter.
Det har vært historier om cyber-stalking.
Det har vært historier om fysisk stalking.
Det skjer mange skumle ting.
Jeg vet ikke hva som er mest skadelig.
Det at anonyme voksne følger disse barna,
eller det at barna vet om det fra en ganske ung alder.
Så fortsetter de å oppføre seg utfordrende
fordi de vet at de utfordrende handlingene
vil skaffe flere likes, kommentarer og mer inntektsgenerering.
Å se barn på disse plattformene der de ikke burde være
bare for å utnytte dem og se bilder
man ikke burde se av et barn, er ekstremt feil
og noe de ikke burde ha tilgang til
siden de ikke er utviklet nok til å ta disse avgjørelsene.
Jeg må fjerne alle disse kyssemerkene,
så la oss få dem av.
Det gjør vondt å se Piper på et sånt sted.
Hvem vet om hun er der frivillig.
Den Piper jeg kjente
hadde aldri gjort noe sånt.
Jeg er litt bekymret.
Når jeg ser innholdet nå, med Piper i badedrakt.
Jeg skulle ønske jeg visste hva som foregikk.
Jeg la merke til at Piper alltid var bekymret for penger.
Og hun var selv bekymret for at de måtte betale huslånet
og de måtte betale 20 000 dollar for kattemat til sine 70 katter.
Så det virket som om det var Pipers ansvar
å holde det huset gående.
Hun begynte med mer utfordrende danser,
brukte utfordrende klær, bare oppførte seg eldre
og virket ikke som hun var 15 eller 16.
Ofte hadde de en vanlig fotoøkt,
og så hadde de et spesielt antrekk
fra et merke de måtte vise på BrandArmy-siden.
En gang sa hun:
"Kom igjen, skru på BrandArmy-modus."
Piper bøyde seg liksom, stakk ut rumpa
og begynte å ta på kroppen sin
på en veldig seksuell, urovekkende måte.
Hvor går grensen for Tiffany?
Det at hun har barnet sitt på en plattform
der hun går rundt
og danser rundt i bikini for abonnentene?
Det tar ikke slutt.
Det stopper ikke i dag.
Det er vanskelig å forstå at Tiffany fortsatt holder på.
Det er vanskelig fordi kort tid etter søksmålet
ble vi kontaktet av FBl.
De sa: "Vi vil snakke med jentene dine."
FBI har besøkt alle barna i dette søksmålet.
De har hele mappen vår.
De har alle historiene.
Det er politirapporter i flere distrikter i Los Angeles.
Men vi får ingen svar.
Informasjonen jeg fikk fra FBI-agenten
var at de ikke vil gå til sak
med mindre de har garantert bevis og vet at de vil vinne saken.
Så jeg vet ikke.
Det var det siste jeg hørte fra FBI-agenten og fra etterforskeren.
Myndighetene er ikke interesserte
i å innføre betydningsfulle regler i denne bransjen.
De behandler bransjen som en vits.
Lovgivere er ofte 70 til 80 år gamle.
De tar ikke denne verdenen alvorlig.
De gjør narr av den.
Mr. Zuckerberg, du har overbevist over to milliarder mennesker
om å gi opp all sin personlige informasjon
i bytte mot å få se
hva skolevennene deres spiste til middag på lørdag kveld.
Det er forretningsmodellen din, ikke sant?
Jeg hadde ikke sagt det sånn.
Det at de skal prøve å regulere bransjen er som en sjimpanse med en Rubiks kube.
Sjimpansen har mer sjanse til å lykkes.
Til vi begynner å ta bransjen alvorlig,
til vi begynner å se influensing som arbeid,
er disse barna ferdige.
Velkommen tilbake.
Dagens video blir flere narrestreker!
Jeg heter Chris McCarty, grunnlegger av og direktør for Quit Clicking Kids.
Jeg jobber for å beskytte barneinfluensere og presse lovverket fremover
for å bedre beskytte barn på nettet.
Jeg begynte med dette prosjektet i siste året på videregående.
Det var et par nyheter som fikk meg til å tenke på
hva som egentlig skjer med barneinfluensere?
Det er så mange lag.
En av de største misforståelsene er at det ikke er arbeid,
spesielt for barna.
Det er ikke en hobby for mange av disse influenserne.
Det er en jobb.
I noen tilfeller er det faktisk hovedinntekten
for disse familiene.
Det har potensial til å plassere en unødig byrde på barna
for å skape innhold.
Det kan bli et stort press som barn å være ansvarlig for å forsørge familien.
Og jeg tror det kan bli veldig uklart og rotete
når det involverer så mye penger og berømmelse.
Det kan skape vanskelig dynamikk.
Jeg kan ikke forestille meg hvordan det føles
for et barn å være familiens gullgås.
Og når det gjelder Piper,
er det hun som har forsørget familien
i alle disse årene.
Man kan hevde, Tiffany kan hevde at hun var manageren,
og hun har rett til noe.
Men det opphever ikke det
at alt det der er basert på å utnytte datteren din.
Er du nervøs for å opptre?
Jeg er ikke nervøs akkurat nå. Jeg prøver å…
I mange delstater
har de noe som kalles Coogan-lover som beskytter barneskuespillere.
De krever at foreldre må deponere en prosentandel av barnas inntekt for dem.
En del av jobben jeg prøver å gjøre med Quit Clicking Kids er å sørge for
at barneinfluensere har samme beskyttelse som barneskuespillere.
Lovene i USA begynner å nærme seg.
Illinois er den første delstaten i landet
som sørger for at barn i videoer på sosiale medier
får kompensasjon for arbeidet.
California har lover
som ligner på de i Illinois.
I dag signerte guvernøren to lover
som sikrer at barneinfluensere ikke blir utnyttet
ved siden av sanger og tidligere barnestjerne Demi Lovato.
Det gir meg håp at en delstat som California,
som har et relativt stort antall barneinfluensere,
begynner å ta de første stegene mot endring.
Jeg håper at det får ballen i gang,
ikke bare for økonomisk kompensasjon,
men også når det gjelder lærere på settet, regulert arbeidstid,
og kontroller som sikrer at disse familiene følger beste praksis
og beskytter barna sine.
CALIFORNIA VEDTAR LOVER FOR Å BESKYTTE BARNEINFLUENSERES ØKONOMISKE SIKKERHET
Det er en start.
Gjør det noe? Ikke egentlig.
Du kan fortsatt utnytte dem, men nå må du betale.
Jeg skulle ønske det fantes en måte å regulere sosiale medier på for barn.
Jeg vet ikke hvordan.
Og jeg vil gjerne ta feil,
men jeg vet ikke hvordan man kan regulere
eller sende en observatør til noens hage eller stue
mens mamma og pappa tar bilder av ungen.
Jeg tror ikke det er mulig.
Vi har latt disse plattformene vokse helt ukontrollert så lenge.
Det er som å få en ånd tilbake i lampen.
Men det er ting vi kan gjøre. Vi må bare utdanne folk.
Vi må endre kulturen og normene rundt oppdragelse.
Ærlig talt, vil dere vite hvor ansvaret ligger?
Foreldre bør ikke tillate barn å bli satt i en posisjon
der de kan utnyttes eller skades.
Og når det gjelder barn som viser frem sine personlige liv
for ethvert publikum,
bør folk spørre seg selv:
"Er det virkelig greit at mitt barns sårbarhet
blir vist til fremmede?"
Vil jeg anbefale det til mine barn eller barnebarn?
Sannsynligvis ikke.
Men tror jeg at vi kan kuratere en prosess
som er mye tryggere? Absolutt.
Hovedproblemet er plattformenes forretningsmodell
og de kapitalistiske insentivene.
Tiffany og Hunter genererte inntekter
verdt flere hundre tusen dollar i måneden.
Og det er et stort insentiv for dem til å gjøre typen ting
de gjorde her med disse barna.
Sawyer, hendene på hoftene hennes.
-Det føles rart. -Piper, rundt.
Og så kliner dere, så…
Jeg håper at folk vil forstå
at de ikke bør se på denne typen innhold
uten å innse skaden det påfører de
som blir brukt til å skape innholdet.
Det som gir disse kontoene drivstoffet og driven
er de som abonnerer, de som følger,
de som kjøper
de sponsede produktene fra disse kontoene.
Om vi kan ta oppmerksomheten vekk fra de kontoene,
tror jeg det vil motvirke at folk bruker barna sine
til den typen innhold.
Jeg håper folk slutter å se på dette innholdet.
Sørg for at du liker, abonnerer og skrur på postvarslene.
Jeg har en slags bitterhet mot YouTube og sosiale medier i dag.
Og jeg tror at min lidenskap for det
definitivt har forsvunnet.
Jeg tok en mental pause fra YouTube.
Det var bare litt nedverdigende.
Og det er vanskelig å prøve å være motivert
når du får dårlige kommentarer.
JEG HATER DEG FOR AT DU FORLOT PIPER SÅNN
JUNI 2024
Vi har fått et forlikstilbud.
Jeg tok med forlikssamtalen til Claire.
Hun var ikke akkurat blid.
Grunnen var at hun ville i vitneboksen
og fortelle alle i retten hva som skjedde med henne.
Hun mener Tiffany fortsatt slipper unna.
Jeg må jo bare være litt enig i det.
Vi sa alle: "Vi ville bare gjøre det kjent.
Vi ville at folk skulle vite hva som skjer, hva som kan skje."
Vi sprer ordet.
Folk skal få vite hva som skjedde med oss alle.
Det var målet vårt.
Vi er kanskje ferdige med søksmålet.
Men vi er ikke ferdige med å dele erfaringen vår.
Og jeg håper vi kan hindre
at andre barn går gjennom det samme som våre barn.
De tok fra meg alle sjanser til å være involvert i min sønns liv.
Men Tiffany har fortsatt datteren sin.
Det er hun som er tiltalt for alt misbruket,
men hun har datteren sin. Og sønnen min ble revet fra meg.
På mange måter er søksmål der rettferdigheten dør.
Tiffany er fortsatt fri til å lage innholdet hun har laget.
Hun har nye barn på vei, og hun har en ny gruppe nå.
Hun vil fortsette å finne folk. Det er alltid en ny person som venter.
Det pågår fortsatt.
Man skulle tro et søksmål ville få henne til å stoppe, men nei.
Det er ikke bare disse elleve barna.
Det er så mange andre.
Så mange andre.
Og hvis noe ikke blir gjort,
blir det ikke de siste barna heller.
Det er et offer i alt dette
som ikke er representert ved dette bordet og kanskje ikke vet at hun er et offer.
Det er Piper.
-Absolutt. -Ja.
-Piper har ingen stemme i dette. -Nei.
Hun er ikke her.
Hun har vært veldig begrenset i hva hun kan gjøre og hvem hun kan omgås.
Det første offeret er Piper.
Under skjønnhetskonkurransene
og de tidlige dagene da Corinne filmet med henne,
var hun bare ei lita jente.
Corinne! Yeehaw, jente!
Piper!
Yeehaw, jente!
Ja!
I de tidligere videoene da hun var yngre,
var det litt lys.
Jeg tror det var spennende og gøy.
Og jeg ser på videoene det siste året,
og det ser ikke spennende ut.
Det ser ikke gøy ut.
Hun ser ikke glad ut.
Og det er bekymringsfullt.
Jeg prøver å ikke le her, ok?
Fortsett. Kom igjen.
"Vi skal vise dere spillmodus." Det er alt du må si.
Se for deg en verden hvor hver gang du gjør noe,
kan titusenvis av mennesker kommentere og kritisere deg.
HUSKER DA DU BRUKTE KLÆR
Du har aldri friheten til å prøve ting og gjøre feil.
Og det folk ikke husker
er at det er et ekte barn med ekte følelser
som nå blir knust av den negative oppmerksomheten.
Du må bekymre deg for barnets ve og vel
og for barnets evne til å finne ut hvem de er i verden.
Kom igjen. Og kanskje blås et kyss til kameraet.
Jeg håper virkelig at Piper innser hva hun er i og kommer seg ut.
Hun innser det ikke engang.
-Vet det. -Hun tror det er normalt…
Det er så trist.
Moren hennes er i øret hennes hele tiden. Og hvis hun ser på dette nå:
Det er ikke normalt.
Dra til et sted uten en Hunter,
uten en Tiffany.
Da vi dro, føler jeg at vi ville at Piper skulle komme seg ut.
Men vi måtte gjøre dette for å redde oss selv.
Selv om vi ikke ville fordi vi ikke ville etterlate noen.
Det var ekstremt vanskelig å forlate Piper,
fordi jeg ikke ville at hun skulle føle seg forlatt.
Jeg prøver å ikke gråte.
Ok.
Det var vanskelig,
spesielt å ha noen på min alder som er i familien min
og jeg kan få kontakt med og bli venner med.
Det var vanskelig å forlate henne. Jeg har fortsatt dårlig samvittighet. Så…
Hun må vite at det ikke er hennes skyld.
Hun må ikke klandre seg selv.
Jeg er fortsatt utrolig glad i henne.
Fort. Det begynner.
Tre, to, én.
Alle vi er her for henne, og vi hadde hjulpet henne.
Hun fortjener så mye bedre.
Piper er ei kjempesnill jente.
Hun fortjener gode venner og et godt miljø rundt seg.
TIFFANY, HUNTER OG PIPER, VIA SIN ADVOKAT,
SA NEI TIL Å BLI INTERVJUET ELLER Å KOMMENTERE.
TIFFANY SMITH NEKTER FOR UTSAGNENE TIL TIDLIGERE MEDLEMMER OG FORELDRE.
SMITH OG HUNTER HILL HAR OGSÅ NEKTET FOR
ANKLAGENE I SØKSMÅLET FRA 2022.
INGEN AV PARTENE HAR BLITT SIKTET FOR EN FORBRYTELSE.
I 2024 BLE DET INNGÅTT AVTALE OM Å BETALE 1,85 MILLIONER
TIL DE ELLEVE SAKSØKERNE.
OM DU ELLER NOEN DU KJENNER HAR OPPLEVD SEKSUELT MISBRUK
KAN DU FINNE INFORMASJON OG RESSURSER PÅ WWW.HFSM.NO
Tekst: Marte Fagervik